

ΚΥΠΡΙΑΚΗ ΔΗΜΟΚΡΑΤΙΑ

**ΥΠΟΥΡΓΕΙΟ ΟΙΚΟΝΟΜΙΚΩΝ**

**ΤΜΗΜΑ ΔΗΜΟΣΙΑΣ ΔΙΟΙΚΗΣΗΣ**

**ΚΑΙ ΠΡΟΣΩΠΙΚΟΥ**

**1443 ΛΕΥΚΩΣΙΑ**

**Αρ.Φακ.: 07.03.001**

**Αρ.Τηλ.: 22 601531**

**Αρ.Φαξ: 22 602763**

**E-mail:** [**jhadjiadamou@papd.mof.gov.cy**](mailto:jhadjiadamou@papd.mof.gov.cy)

**19 Σεπτεμβρίου, 2023**

**ΕΓΚΥΚΛΙΟΣ ΕΠΙΣΤΟΛΗ**

**Θέμα: Πρόσκληση για συμμετοχή στο Πρόγραμμα Επαγγελματικής Εκπαίδευσης Εθνικών Εμπειρογνωμόνων (National Experts in Professional Training Programme - NEPT) στην Ευρωπαϊκή Επιτροπή (Ε.Ε.)**

Η Διευθύντρια Τμήματος Δημόσιας Διοίκησης και Προσωπικού ενημερώνει για τη δυνατότητα παραχώρησης σε υπαλλήλους της κυπριακής δημόσιας υπηρεσίας μέχρι έξι (6) θέσεων για συμμετοχή στο πρόγραμμα Επαγγελματικής Εκπαίδευσης στην Ευρωπαϊκή Επιτροπή για το πρώτο εξάμηνο του 2024. Το εκπαιδευτικό πρόγραμμα θα είναι διάρκειας τριών μέχρι πέντε μηνών και θα αρχίσει την 1η ή την 16η Μαρτίου 2024. Σχετικό ενημερωτικό υλικό επισυνάπτεται **(Παράρτημα Ι).**

1. Παρακαλείστε όπως, αν υπάρχει ενδιαφέρον από υπαλλήλους σας, υποδείξετε μέχρι δύο (2) κατάλληλους υποψήφιους για συμμετοχή στο εν λόγω εκπαιδευτικό πρόγραμμα **μέχρι και την Τετάρτη 11 Οκτωβρίου 2023,** αποστέλλοντας την αίτηση συμμετοχής τους **(ως το Παράρτημα IΙ)**, μαζί με το βιογραφικό τους σημείωμα, το οποίο θα πρέπει να ετοιμαστεί στη μορφή Europass ([*https://europa.eu/europass/en*](https://europa.eu/europass/en)),τόσο σε έντυπη όσο και σε ηλεκτρονική μορφή, στην ηλεκτρονική διεύθυνση:[*jhadjiadamou@papd.mof.gov.cy*](mailto:jhadjiadamou@papd.mof.gov.cy). Σημειώνεται ότι, προτεραιότητα επιλογής θα έχουν μόνιμοι δημόσιοι λειτουργοί, ενώ σύμφωνα με τα κριτήρια επιλογής και συμμετοχής της Ε.Ε. δεν θα γίνονται αποδεκτές αιτήσεις από λειτουργούς που έχουν επωφεληθεί στο παρελθόν μέσω άλλης εκπαίδευσης/ συμβολαίου/ εργοδότησης σε Ευρωπαϊκή Υπηρεσία/ Ευρωπαϊκό Οργανισμό.
2. Οι υποψήφιοι μπορούν να δηλώσουν ενδιαφέρον σε μέχρι τρεις Γενικές Διευθύνσεις της Ε.Ε. (κατά σειρά προτίμησης), νοουμένου ότι σχετίζονται με τις αρμοδιότητες του Υπουργείου/ Υφυπουργείου/ Υπηρεσίας που υπηρετούν. Περισσότερες πληροφορίες σχετικά με την κάθε Γενική Διεύθυνση μπορούν να εξασφαλιστούν μέσω του διαδικτύου, στις ηλεκτρονικές διευθύνσεις [*https://ec.europa.eu/commission/index\_en*](https://ec.europa.eu/commission/index_en) και [*https://ec.europa.eu/info/departments\_en*](https://ec.europa.eu/info/departments_en). Επισημαίνεται ότι, για την Ευρωπαϊκή Υπηρεσία Εξωτερικής Δράσης (European External Action Service - EEAS), τη Γενική Διεύθυνση Επικοινωνίας (COMM), το Γραφείο Υποδομών και Λογιστικής Υποστήριξης (ΟΙΒ), την Ευρωπαϊκή Υπηρεσία Καταπολέμησης της Απάτης (OLAF) και τη Γενική Διεύθυνση Υγείας και Ασφάλειας Τροφίμων (SANTE), ισχύουν ειδικές οδηγίες/ προϋποθέσεις που περιγράφονται στην σελ.2 του εντύπου πληροφοριών.
3. Για σκοπούς μέγιστης αξιοποίησης της ευκαιρίας που προσφέρεται από την Ε.Ε., ο υπάλληλος με την επιστροφή του στην Κύπρο θα πρέπει να υποβάλει τεχνική έκθεση προς την οικεία αρμόδια αρχή, με αντίγραφο στο Τμήμα Δημόσιας Διοίκησης και Προσωπικού.
4. Σημειώνεται ότι κατά τη διάρκεια της εκπαίδευσης των λειτουργών, δεν θα γίνεται αντικατάστασή τους ούτε θα είναι δυνατή η καταβολή αποζημιώσεων λόγω υπερωριών που οφείλονται στην απουσία τους. Νοείται, επίσης, ότι μετά την επιστροφή των λειτουργών θα τους ανατεθούν, όπου είναι δυνατό, συναφή καθήκοντα ώστε η εμπειρία που θα έχει αποκτηθεί να αξιοποιηθεί στο μεγαλύτερο δυνατό βαθμό.
5. Η δαπάνη της πιο πάνω εκπαίδευσης (δηλ. μηνιαίο επίδομα διαμονής και διατροφής, κόστος αεροπορικού εισιτηρίου και μεταφορικά έξοδα για μετάβαση στο/από το αεροδρόμιο) καλύπτεται από το Υπουργείο/Υφυπουργείο/Υπηρεσία σας. Ως εκ τούτου, πριν την υποβολή αίτησης για συμμετοχή λειτουργού στο πρόγραμμα, θα πρέπει να επιβεβαιώσετε ότι είναι διαθέσιμες οι απαραίτητες πιστώσεις στον Προϋπολογισμό σας.
6. Τέλος, κατά την εξέταση του θέματος παρακαλείστε όπως λάβετε σοβαρά υπόψη το συνημμένο Σημείωμα του Υπουργείου Εξωτερικών **(Παράρτημα III)**, αναφορικά με τη συμμετοχή δημόσιων λειτουργών σε εκπαιδευτικά προγράμματα πρακτικής εξάσκησης της Ε.Ε. Τονίζεται για ακόμη μια φορά ότι, η υποβολή οποιασδήποτε υποψηφιότητας συνεπάγεται και τη δέσμευση της Υπηρεσίας των υποψηφίων και των ιδίων για αποδοχή της συμμετοχής στο πρόγραμμα, σε περίπτωση που προσφερθεί τέτοια θέση.

Γενικό Εισαγγελέα της Δημοκρατίας,

Πρόεδρο Επιτροπής Δημόσιας Υπηρεσίας,

Πρόεδρο Επιτροπής Εκπαιδευτικής Υπηρεσίας,

Γενικό Ελεγκτή,

Επίτροπο Διοικήσεως,

Επίτροπο Εποπτείας (ΓεΣΥ),

Επίτροπο Νομοθεσίας,

Επίτροπο Προστασίας Δεδομένων Προσωπικού Χαρακτήρα / Επίτροπο Πληροφοριών,

Πρόεδρο Επιτροπής Προστασίας Ανταγωνισμού,

Επίτροπο Προστασίας των Δικαιωμάτων του Παιδιού,

Επίτροπο Διαφάνειας,

Διοικητή Κυπριακής Υπηρεσίας Πληροφοριών,

Γενικούς Διευθυντές Βουλής των Αντιπροσώπων,

Υπουργείων, Υφυπουργείων και Γενικής Διεύθυνσης Ανάπτυξης, Υπουργείο Οικονομικών,

Αρχιπρωτοκολλητή,

Γενικό Λογιστή,

Έφορο Εσωτερικού Ελέγχου,

Έφορο Υπηρεσίας Συνεργατικών Εταιρειών,

Πρόεδρο Εφοριακού Συμβουλίου,

Πρόεδρο Αναθεωρητικής Αρχής Προσφορών,

Έφορο Ελέγχου Κρατικών Ενισχύσεων,

Προϊστάμενο Διοίκησης Προεδρίας,

Γραμματέα Υπουργικού Συμβουλίου.